لوغة معيارية
{{مقال_مهضور|لوغة معيارية.mp3|3 شتنبر 2021}}
'''لّوغة لمعيارية''' ؤلا '''لّوغة لممعيرة''' ؤلا '''لّوغة لمصطونداردية''' (ب [[نݣليزية|نّݣليزية]] '''Standard language''') هيّا [[لسان (لانݣويستيك)|لسان]] ديال شي [[لوغة]]، لي تعرضات ل عملية د [[ترميز (لانݣويستيك)|تّرميز]] منهاجية باش يتقاد لموضيل ديال لقواعد ديالها ؤ طّاريقة د لكتبة ؤ تّعبير ؤ نّطقان ديالها. هاد لّسان كيكون عندو عادتن مكانة عالية ف لمجتمع، ؤ هوّا لي كيتقرا ف لمدارس ؤ كيتّستعمل ف لإعلام ؤ كيتّكتب ف لكتوبا ؤ لمراسلات رّسمية. لّوغة لمعيارية يقدرو يكونو عندها لسون فرعيين مختالفين شوية، سيرتو ف نطقان ؤ لكتبة ديال بعض لكلمات علا حساب لمناطق، حيت لي كيهضرو بيها كيتأترو ب لّهجات ؤلا لّوغات لمحلية ديالهوم، ولاكين ضاروري ما كيكون فيها واحد لجوهر لي كيخلي جميع لي كيهضرو بيها ؤلا تعلمو ليها يتفاهمو بيناتهوم بلا صعوبات كبيرة.<ref name=long>{{Cite book
|language=en
|title=Longman Dictionary of Language Teaching and Applied Linguistics [ديكسيونير د لونݣمان ديال تعليم لّوغات ؤ لّانݣويستيك تّطبيقية]
|year=2010
|page=554
|authors=دجاك كروفت ريتشاردز، ريتشارد و. شميت
|publisher=Pearson Education Limited
|isbn=9781408204603
}}</ref>

عادتن لّسان ديال لوغة لي كاتطرا ليه معيرة كيكون هوّا لّسان ديال لمركز لإداري ؤلا سّياسي ؤلا لقتيصادي ديال لبلاد، حيت هاد لّسان كيقدر ياخد پريستيج جتيماعي كبير بسباب تّرابط ديالو معا لأنشطة سّياسية ؤلا لقتيصادية. نّتيجة ديال هادشي هيّا بلي لأغلبية ديال نّاطقين ب ديك لّوغة كيعتابرو لّوغة لمعيارية ''متفوقة'' بشكل ماكيحتاجش ل نيقاش، ؤ بلي هيّا لمرجيع باش كيتقارنو لّسون لوخرين، متلا واش "راقيين" ؤلا "سوقيين".<ref>{{cite journal
|last=داڤيلا
|first=بيثاني
|year=2016
|title=The Inevitability of 'Standard' English: Discursive Constructions of Standard Language Ideologies
|journal=Written Communication
|volume=33
|issue=2
|pages=127–148
|doi=10.1177/0741088316632186
}}</ref>

لمعيرة ديال لوغة هيّا پروصي مستامر، حيت أي لوغة كاتّستعمل بشكل مداوم ضاروري ماكيكونو فيها تجديدات، بحال كلمات جداد كيدخلو ل [[ديكسيونير|دّيكسيونير]]، تغييرات تدريجية ف نّطقان ديال لكلمات ؤ لحروف، ؤ محاولات ديال تبسيط لإملا لي كاتّطلب تغيير ف طّاريقة ؤ شي مرات حتا لحرف د لكتابة، ؤ غيرهوم من تّبديلات. هاد لمجهود كيتطلب حتا لإقناع ديال لجمهور د نّاطقين باش يتقبّل هاد تّرميز د لّوغة ب عتيبارو صحيح من داتو بشكل بديهي. لّوغات لي كاتكون ف بزاف د لبلدان ؤلا عندها مراكز مختالفين ف نفس لبلاد، كيكونو فيها عادتن كتر من لوغة معيارية، بحال [[نݣليزية|نّݣليزية]] (ميريكانية، بريطانية)، [[لفرانساوية]] (ديالت [[فرانسا]]، ديالت [[كيبيك]])، [[لبرتغالية|لبرطقيزية]] (ديالت [[لبرطقيز]]، [[لبرازيلية]])، [[الشينوية|شّينوية]] ([[لماندارينية]] ف [[الشينوا|شّينوا]]، [[لكانطونية]] ف [[هونكونݣ]])، ؤ [[نرويجية|نّرويجية]] (بوكمال ؤ نينورسك)،<ref>{{Cite journal
|title=The two Norwegian official written standards
|language=en
|publisher=UiT The Arctic University of Norway
|author=[[طوڤي بول]]
}}</ref> بينمّا لّوغات لي كاتكون ف بلاد وحدة ؤلا عندها منطقة مرجيعية وحدة، كيكونو فيهوم عادتن لوغة معيارية وحدة، بحال [[جاپونية|جّاپونية]] ؤلا [[روسية|رّوسية]].<ref>{{cite book
|last=بروزوڤيك
|first=ضاليبور
|year=1992
|editor1-last=كلاين
|editor1-first=مايكل
|title=Pluricentric Languages: Differing Norms in Different Nations
|publisher=Mouton de Gruyter
|url=https://books.google.com/books?id=wawGFWNuHiwC
|location=برلين ؤ نيويورك
|isbn=9783110128550
|oclc=24668375
|archive-url=https://web.archive.org/web/20230324125031/https://books.google.com/books?id=wawGFWNuHiwC
|archive-date=2023-03-24
|access-date=2021-09-17
|url-status=live
}}</ref>

== مصادر ==
{{عيون}}

{{زريعة}}
{{ضبط مخازني}}

[[تصنيف:لوغة معيارية| ]]
[[تصنيف:لوغات]]
[[تصنيف:لوغة]]
[[تصنيف:ستيتناء من طاݣ ناقصين تصاور]]
[[تصنيف:مقالات فيها مصدر و 3000 بايت]]
لّوغة لمعيارية ؤلا لّوغة لممعيرة ؤلا لّوغة لمصطونداردية (ب نّݣليزية Standard language) هيّا لسان ديال شي لوغة، لي تعرضات ل عملية د تّرميز منهاجية باش يتقاد لموضيل ديال لقواعد ديالها ؤ طّاريقة د لكتبة ؤ تّعبير ؤ نّطقان ديالها. هاد لّسان كيكون عندو عادتن مكانة عالية ف لمجتمع، ؤ هوّا لي كيتقرا ف لمدارس ؤ كيتّستعمل ف لإعلام ؤ كيتّكتب ف لكتوبا ؤ لمراسلات رّسمية. لّوغة لمعيارية يقدرو يكونو عندها لسون فرعيين مختالفين شوية، سيرتو ف نطقان ؤ لكتبة ديال بعض لكلمات علا حساب لمناطق، حيت لي كيهضرو بيها كيتأترو ب لّهجات ؤلا لّوغات لمحلية ديالهوم، ولاكين ضاروري ما كيكون فيها واحد لجوهر لي كيخلي جميع لي كيهضرو بيها ؤلا تعلمو ليها يتفاهمو بيناتهوم بلا صعوبات كبيرة.

عادتن لّسان ديال لوغة لي كاتطرا ليه معيرة كيكون هوّا لّسان ديال لمركز لإداري ؤلا سّياسي ؤلا لقتيصادي ديال لبلاد، حيت هاد لّسان كيقدر ياخد پريستيج جتيماعي كبير بسباب تّرابط ديالو معا لأنشطة سّياسية ؤلا لقتيصادية. نّتيجة ديال هادشي هيّا بلي لأغلبية ديال نّاطقين ب ديك لّوغة كيعتابرو لّوغة لمعيارية متفوقة بشكل ماكيحتاجش ل نيقاش، ؤ بلي هيّا لمرجيع باش كيتقارنو لّسون لوخرين، متلا واش "راقيين" ؤلا "سوقيين".

لمعيرة ديال لوغة هيّا پروصي مستامر، حيت أي لوغة كاتّستعمل بشكل مداوم ضاروري ماكيكونو فيها تجديدات، بحال كلمات جداد كيدخلو ل دّيكسيونير، تغييرات تدريجية ف نّطقان ديال لكلمات ؤ لحروف، ؤ محاولات ديال تبسيط لإملا لي كاتّطلب تغيير ف طّاريقة ؤ شي مرات حتا لحرف د لكتابة، ؤ غيرهوم من تّبديلات. هاد لمجهود كيتطلب حتا لإقناع ديال لجمهور د نّاطقين باش يتقبّل هاد تّرميز د لّوغة ب عتيبارو صحيح من داتو بشكل بديهي. لّوغات لي كاتكون ف بزاف د لبلدان ؤلا عندها مراكز مختالفين ف نفس لبلاد، كيكونو فيها عادتن كتر من لوغة معيارية، بحال نّݣليزية (ميريكانية، بريطانية)، لفرانساوية (ديالت فرانسا، ديالت كيبيك)، لبرطقيزية (ديالت لبرطقيز، لبرازيلية)، شّينوية (لماندارينية ف شّينوا، لكانطونية ف هونكونݣ)، ؤ نّرويجية (بوكمال ؤ نينورسك)، بينمّا لّوغات لي كاتكون ف بلاد وحدة ؤلا عندها منطقة مرجيعية وحدة، كيكونو فيهوم عادتن لوغة معيارية وحدة، بحال جّاپونية ؤلا رّوسية.

 مصادر 

 
تصنيف:لوغات
تصنيف:لوغة
تصنيف:ستيتناء من طاݣ ناقصين تصاور
تصنيف:مقالات فيها مصدر و 3000 بايت